פדי מרגי

{{כ}}המוצג iMilk מתוך התערוכה "Wheat is Wheat is Wheat"

פֶּדִי פְּרוֹסְפֶּר מֶרְגִי (נולד ב-15 באוקטובר 1968) הוא אמן חזותי ומעצב ישראלי, תערוכתו "Wheat is Wheat is Wheat" בנושא תרבות הצריכה זיכתה אותו במדליית זהב בתחרות German Design Awards. הוא המייסד והבעלים של חברת המיתוג "Talking Brands".

==ביוגרפיה==
מרגי נולד ב-15 באוקטובר 1968 בעיר מקנס במרוקו ועלה עם משפחתו לישראל ב-1973 היישר למרכז קליטה בקריית ים. לאחר מספר חודשים המשפחה עברה לראשון לציון שם למד בגימנסיה הריאלית. את שירותו הצבאי עשה בלהקת פיקוד הדרום. בעל תואר ראשון בעיצוב תקשורת חזותית מהמכון הטכנולוגי חולון ותואר שני במנהל עסקים בהתמחות ביזמות מאוניברסיטת פוליטכניק בניו-יורק. בהמשך עבד במספר משרדי עיצוב וכארט דיירקטור במשרדי פרסום. כיהן כראש המחלקה לעיצוב תקשורת חזותית ומונה לחבר סגל בכיר מן המניין בפקולטה לעיצוב.

==עיצוב==
ב-2000 זכה בתחרות עיצוב כרטיסי חישגד של מפעל הפיס. הוא הקים את חברת המיתוג "Talking Brands".

==תערוכות ==
בשנת 2012 הציג את התערוכה "Wheat is Wheat is Wheat" אשר זיכתה אותו בפרסים בינלאומיים וסיקור נרחב בכלי התקשורת העולמיים, בהם פוקס ניוז ו-Elle. התערוכה היא תערוכה ביקורתית על תרבות הצריכה, השפעת המותגים על הצרכן, והגבולות האתים של המעצב בעולם שבו מותגים מובילים את החברה. התערוכה הוצגה במוזיאון העיצוב בסן פרנסיסקו Museum of Craft and Design, באקספו מילאנו 2015 כאומן המייצג את מדינת ישראל ובהונג קונג בתערוכת יחיד.
ב-2018 הציג פדי מרגי את תערוכתו במוזיאון העיצוב חולון כתערוכת אוסף. במקביל, מוזמן מרגי להרצות בעולם ולכהן כשופט מקומי ובינלאומי בתחרויות עיצוב. כיהן כנשיא חבר השופטים בתחרות מיתוג בינלאומית בפולין.

==חיים אישיים==
מרגי היה נשוי במשך 24 שנים לזמרת מיטל טרבלסי. השניים התגרשו בשנת 2015, ולהם שני בנים משותפים - הגדול מביניהם, יהונתן מרגי, שהגיע ב-2018 למקום השני בגמר התוכנית "הכוכב הבא לאירוויזיון", ומשם המשיך לקריירה מקצועית מצליחה גם במוזיקה וגם בתחום המשחק.

ב-13 ביוני 2018 נישא בשנית. באוגוסט 2019 נולדה לו ולבת זוגו בת משותפת.

== פרסים ==
* Gold medal "Packaging" German design awards (2016)
* זוכה תמיכת הקרן לתרבות של מפעל הפיס (2014)
* זכייה ב-REBRAND 100® Global Awards Winners על תהליך המיתוג ל"הנקל סוד", כאחד ממאה תהליכי המיתוג מחדש המוערכים בעולם (2013)
* זכייה במקום השלישי תחרות עיצוב שטרות בנק ישראל (2011)
* זכייה במדליית כסף מהביאנלה הויראלית בפראג (2007)

==קישורים חיצוניים==
* 
* בעלים ומייסד של חברת המיתוג [http://talkingbrands.co.il/ TalkingBrands]
* [http://www.hit.ac.il/faculty_staff/%D7%A4%D7%93%D7%99_%D7%9E%D7%A8%D7%92%D7%99 פדי מרגי] באתר HIT מכון טכנולוגי חולון
* [http://www.dmh.org.il/heb/pages/default.aspx?PageId=859 חיטה היא חיטה היא חיטה - תערוכת יחיד של פדי מרגי מוזיאון לעיצוב חולון]. אוצרת - נגה שימשון.
* 
* 
* [http://www.sfgate.com/art/article/Peddy-Mergui-finds-opportunity-in-packaging-for-5390190.php פרסום התערוכה של פדי מרגי ב-SF Gate]
* [http://expo2015israel.com/en/events/peddy-mergui-presents-wheat-is-wheat-is-wheat/ PEDDY MERGUI PRESENTS “WHEAT IS WHEAT IS WHEAT”], אקספו מילאנו
* [http://www.inexhibit.com/marker/wheat-wheat-wheat-peddy-mergui/ פרסום התערוכה של פדי מרגי Inexhibit]
* [http://www.bbc.co.uk/persian/arts/2014/04/140425_pics_sanfrancisco_design.shtml פרסום התערוכה של פדי מרגי באתר BBC בפרסית]
* [http://www.designboom.com/art/peddy-mergui-luxury-brands-food-packaging-04-23-2014/פרסום התערוכה של פדי מרגי ב-Design Boom]
* [http://www.foxnews.com/leisure/2015/02/20/apple-imilk-and-yogurt-by-tiffany-artist-fashions-designer-groceries/ פרסום התערוכה של פדי מרגי באתר פוקס ניוז]
* [http://lajf.info/?p=10602 ריאיון עם פדי מרגי במגזין לייף הפולני]
* [http://www.elle.my/culturelle/See-Hear-Read/Peddy-Mergui-Luxury-Groceries פרסום התערוכה של פדי מרגי Elle]

==הערות שוליים==

קטגוריה:אמני מיצג ישראלים
קטגוריה:ישראלים ילידי מרוקו
קטגוריה:בוגרי הגימנסיה הריאלית
קטגוריה:חברי להקת פיקוד הדרום
קטגוריה:בוגרי המכון הטכנולוגי חולון HIT
קטגוריה:סגל המכון הטכנולוגי חולון HIT
פדי
קטגוריה:ישראלים שנולדו ב-1968